25.11.2019 - Cockerspanielit ry
Cockerspanielit ry > Jalostus > Jalostustoimikunta tiedottaa > 25.11.2019
Suomen Kennelliiton hallitus on 3.10.2019 päättänyt jatkaa seuraavien vakiosopimuslomakkeiden voimassaoloaikaa vuoden 2020 loppuun. Jatkoaika koskee seuraavia sopimuksia:
- Osamaksusopimus (mallipohja laadittu 4.2.2016)
Sopimuslomakkeet olivat keväällä lausuntokierroksella rotujärjestöissä. Sopimustyöryhmän työ on vielä kesken ja saadut palautteet ovat vielä osin käsittelemättä. Sopimusten uudistamista tavoitellaan viimeistään vuoden 2020 aikana.
Päivitettäväksi tulee myös Suomen Kennelliiton kasvattajasitoumus.
Geenitestilistat on päivitetty. FN ja prcd-PRA listoja on 2; urokset ja nartut. Kaikki värit ovat samoilla listoille. Kirjavien ja yksiväristen erilliset listat on poistettu. Kuten myös vanhempien tutkimusten perusteella terveeksi todettujen lista. AMS ja AON listat ovat ennallaan.
Geenitestilistat ovat jälleen käytössä.
AON listoja on kaksi. Toisessa listassa ovat koirat, joiden näyte on omistajan tms. ottama ilman että koiran identiteettiä on joku virallinen taho (eläinlääkäri tai kennelvalvoja) varmistanut. Toisen listan koirien näyte on ns. virallinen eli koiran identiteetti on varmistettu.
AMS:n osalta vielä kerrottakoon, että Kennelliiton DNA-työryhmä on esittänyt jalostustieteelliselle toimikunnalle, että cockerspanielin acral mutilation syndrome (AMS)-geenitestin DNA-tutkimustulosten tallennus aloitettaisiin, kun seuraavassa vaiheessa uusia rotuja otetaan mukaan sähköiseen tallennukseen. DNA-tutkimustulokset voidaan tallentaa, kun DNA-tutkimus on tehty Kennelliiton yhteistyölaboratoriossa. Eli nämä tulokset löydämem jossain kohtaa tulevaisuudessa Koiranetin tietokannasta.
AON-sairauden osalta käsittely DNA-työryhmässä on vielä kesken. Toiveena on, että saisimme samanlaisen päätöksen tästä kuin AMS:n kohdalla.